Diari Oficial de la Generalitat Valenciana


Sumari del DOGV 3717, del 27-03-2000 (2000/1959)

Aprovació del projecte d'urbanització i el programa d'actuació integrada per al desenvolupament de la unitat d'execució B-11.
-----------------------------------------------------------------------------------------------------------------------------

### Dades del document

Número de DOGV
:   3717

Data del DOGV
:   27-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1959


Organisme emissor
:   Ajuntament de Borriana

Tipus de document
:   Anunci

Aprovació del projecte d'urbanització i el programa d'actuació integrada per al desenvolupament de la unitat d'execució B-11. [2000/X1959]
  
L'Ajuntament de Burriana, en sessió plenària realitzada el dia 23 d'abril de 1999, va adoptar acord amb part dispositiva del següent tenor literal:
  
"Primer. Aprovar el projecte d'urbanització i el programa d'actuació integrada per al Desenvolupament de la unitat d'execució B-11 del sòl urbà del Pla General d'Ordenació Urbana vigent amb les següents modificacions parcials que s'inclouen de conformitat amb el que estableix l'art. 47.1 de la Llei 6/1994, de la Generalitat Valenciana:
  
1. En relació amb Conveni Urbanístic
  
- S'ha de suprimir el títol "Proindivís" de l'acord primer, capítol I.
  
- L'acord segon, cap. I, queda redactat com segueix: "Grupin, SA, es compromet a l'execució de les obres d'urbanització que figuren en el Projecte d'Urbanització, amb la modificació visada pel CTAC el 23 de març de 1999, una vegada tramitat l'oportú Projecte de Reparcel·lació voluntària o forçosa".
  
- El conveni ha de contenir únicament els acords relatius als compromisos, terminis, garanties i penalitzacions, i s'ha de suprimir els propis de la proposició juridicoeconòmica (Art. 32 LRAU). D'aquesta manera, s'ha de suprimir del conveni l'acord quart, "Proposta economicofinancera"; el capítol IV, "Relacions específiques amb els propietaris, (bases)"; capítol VII, "Prerrogatives i facultats de l'urbanitzador" i capítol IX, "Càrregues d'Urbanització". Els acords esmentats i no recollits en la proposició juridicoeconòmica s'hi han de fer constar, tenint en compte que:
  
\* S'ha de suprimir la referència al Projecte d'Urbanització que fa l'apartat c) de l'acord quart, "Responsabilitat de l'urbanitzador".
  
\* El criteri I de l'acord seté ha d'afegir "i afecta a la Unitat d'Execució B-11, sense perjudici de l'amidament real que resulte sobre el terreny". El criteri III. d'aqueix mateix acord ha d'assenyalar que la finca adjudicada a cada propietari "s'ha de formar amb terrenys integrants...". S'ha de suprimir el paràgraf segon del criteri III, i s'ha d'afegir en el darrer paràgraf que "Amb l'objecte de rendibilitzar la seua inversió, l'urbanitzador pot agrupar els terrenys de resultat, sempre que es respecten els criteris legals de reparcel·lació i no es perjudique tercers".
  
El criteri V ha d'assenyalar que "no s'han d'adjudicar (...)".
  
\* L'acord divuité, "Càrregues d'urbanització" ha de recollir, juntament amb les "despeses de gestió per la promoció de l'Actuació", "el benefici de l'urbanitzador". - L'acord tercer.a), la Fase 1. Ha de fer constar que el Projecte de Reparcel·lació s'ha de presentar en aquest ajuntament en condicions de ser tramitat en els quatre primers mesos (...). En el paràgraf referit a la Fase 2. s'ha de suprimir "segons el Pla d'etapes previst en el Projecte presentat .... tècnics municipals", per tal con no figura cap pla d'etapes en la documentació aportada per l'urbanitzador.
  
- En l'acord cinqué, "Garanties", apartat a), s'ha de suprimir l'últim incís, " o de la quantitat que considere oportuna l'administració per a garantir la correcta execució".
  
- L'acord nové, "Execució de potestats públiques", apartat a) "Cobrament de quotes d'Urbanització" s'ha de suprimir, i s'hi ha de fer constar que l'urbanitzador es compromet a fixar, en el Projecte de Reparcel·lació que es presente, el procediment que ha de seguir per al cobrament als propietaris de les respectives quotes d'urbanització. Aquest ajuntament, de conformitat amb el que disposa l'article 72.D) LRAU, intervé en el procediment de cobrament de quotes d'urbanització únicament en el supòsit del seu impagament i amb el requeriment previ de l'urbanitzador.
  
En el mateix acord, en el seu apartat c), s'ha de suprimir la referència al pla parcial.
  
- En l'acord deu "Cessió de l'adjudicació", s'ha de suprimir l'últim incís del primer paràgraf, i s'ha de fer constar que "Aquesta ha d'aprovar la cessió sempre que no es menyscapte l'interés general i no supose defraudació de la pública competència en l'adjudicació".
  
- L'urbanitzador s'ha d'obligar a complir els compromisos adquirits en el present conveni, encara que algun dels propietaris incórrega en mora en el pagament de la seua quota d'urbanització.
  
2. En relació amb la proposta economicofinancera
  
- La Unitat d'Execució B-11 està delimitada per l'Av. Jaime Chicharro, c/ Maestrat, c/ Assumpta González Cubertorer i plaça de la Generalitat Valenciana. - S'ha de suprimir l'últim paràgraf de l'apartat A de la clàusula II, en la mesura en què l'Ajuntament no té d'aprofitament privat en l'actuació.
  
- Les dades econòmiques de l'apartat B de la clàusula III han de modificar-se de conformitat amb el que assenyala l'informe tècnic jurídic transcrit en la part expositiva del present acord.
  
- S'ha de suprimir el paràgraf segon de l'apartat D de la clàusula III.
  
- Les dades de la clàusula IV. "Estimació dels costos de l'obra urbanitzadora" s'han de substituir per les dades presentades en data 29.3.1999, núm. Reg. entrada 3007. El paràgraf segon de la citada clàusula ha d'assenyalar que "el cost de les indemnitzacions, per no posseir dades suficients, s'ha de fixar en el corresponent Projecte de Reparcel·lació".
  
3. En relació amb el Projecte d'Urbanització
  
- Respecte dels preus proposats en el projecte d'urbanització, d'acord amb l'article 67.4 LRAU, amb motiu d'incidències sobrevingudes en la seua execució material, si es manifesten discrepàncies, l'administració ha de resoldre amb el previ dictamen arbitral de perits independents designats a l'efecte, amb les conseqüències i excepcions que es preveuen al mateix article.
  
4. En relació amb l'execució del Projecte d'Urbanització
  
- Prèviament a l'inici de les obres, l'urbanitzador ha de designar els tècnics superior i de grau mitjà que han d'assumir la direcció de l'obra. Aquests són responsables de la realització i coordinació de les obres i actuen d'enllaç amb els serveis tècnics municipals a aquests efectes.
  
- En l'execució del projecte cal atenir-se a les indicacions i supervisió del servei tècnic municipal.
  
- Són aplicables les disposicions relatives al replantejament, control i recepció de les obres establides en la legislació de contractes de l'Estat.
  
- S'ha d'aportar còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com escrita, i de la informació de l'obra realment realitzada.
  
- Les certificacions d'obra i, en particular, la de liquidació les ha de visar el servei tècnic municipal.
  
Segon. Decidir com a modalitat de gestió la gestió indirecta, i delegar la condició d'agent urbanitzador en favor de la iniciativa empresarial que s'expressarà.
  
Tercer. Desestimar les al·legacions presentades pel Sr. Manuel Ribera Palau en data 9 de desembre de 1998, pels motiu expressats en l'informe tècnic jurídic transcrit en la part expositiva del present acord.
  
Quart. Adjudicar a la mercantil Grupin, SA, representada pel senyor Juan Domínguez Romero, l'execució del programa d'actuació integrada per al desenvolupament de la Unitat d'Execució B-11 del sòl urbà del Pla General d'Ordenació Urbana vigent, d'acord amb l'alternativa tècnica i proposició juridicoeconòmica presentades i amb les modificacions que figuren en el punt dispositiu primer d'aquest acord, i condicionar-ne l'adjudicació al depòsit de la garantia que s'ha d'expressar i a la subscripció del conveni urbanístic, així com a la seua inscripció en el Registre de Programes i Agrupacions d'Interés Urbanístic.
  
Cinqué. Requerir la mercantil Grupin, SA, perquè deposite en la Tresoreria municipal la fiança o garantia de 1.489.047 PTA (7% cost d'urbanització) en el termini de 15 dies, i perquè, en el termini de 30 dies, subscriga el conveni urbanístic proposat, amb les modificacions que es recullen en l'apartat primer d'aquesta part dispositiva.
  
Sisé. Traslladar el programa objecte d'aprovació i adjudicació a la Conselleria d'Obres Públiques, Urbanisme i Transports, de conformitat i als efectes previstos en l'article 47.7 de la LRAU.
  
 Seté. Trametre el Projecte d'Urbanització a la Conselleria d'Obres Públiques, Urbanisme i Transports, en compliment del que disposa l'article 59.3 LRAU.
  
Vuité. Publicar l'aprovació del programa en el Butlletí Oficial de la Província, i del projecte d'urbanització de la Unitat d'Execució B-11en el Diari Oficial de la Generalitat Valenciana, tal i com disposen els articles 59.4 i 34 de la Llei 6/1994, de 15 de novembre.
  
Nové. Notificar aquest acord als propietaris, i comunicar-los que, segons el tenor de l'article 71.3 LRAU, poden optar per retribuir a l'urbanitzador en metàl·lic, sempre que se sol·licite mitjançant document públic i es notifique a l'urbanitzador i a l'Ajuntament dins dels deu dies següents a la recepció del present document. La sol·licitud s'ha d'acompanyar de garantia -real o financera- bastant, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Deu. Contra el present acord, que posa fi a la via administrativa, els interessats poden interposar en el termini d'un mes recurs potestatiu de reposició, o, en el termini de dos mesos, comptadors a partir de l'endemà de la recepció d'aquesta notificació, recurs contenciós administratiu
  
davant la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116 i 117 de la Llei 30/1992, de 26 de novembre, i l'article 46 de la Llei 29/1998, de 13 de juliol. Tot això, sense perjudici que puga vosté utilitzar uns altres recursos si ho estimara oportú".
  
Cosa que es fa pública perquè en prengueu coneixement.
  
Burriana, 10 de novembre de 1999.- L'alcalde: Alfonso Ferrada Gómez.
  
 Ajuntament de Burriana